EL
C 463/24
Επίσημη Εφημερίδα της Ευρωπαϊκής Ένωσης
5.12.2022
Διατακτικό Το Γενικό Δικαστήριο αποφασίζει: 1) Απορρίπτει την ανακοπή που ασκήθηκε κατά της ερήμην αποφάσεως της 25ης Ιουνίου 2020, Malacalza Investimenti κατά ΕΚΤ, T-552/19, EU:T:2020:294, με την οποία το Γενικό Δικαστήριο ακύρωσε την απόφαση της ΕΚΤ, της 12ης Ιουνίου 2019, περί μη παροχής πρόσβασης στην απόφαση του διοικητικού συμβουλίου της ΕΚΤ, της 1ης Ιανουαρίου 2019, με την οποία η Banca Carige SpA ετέθη υπό καθεστώς προσωρινής διαχειρίσεως, και σε άλλα σχετικά με την απόφαση αυτή έγγραφα, και, κατά συνέπεια, επιβεβαιώνει την ακύρωση, με την ερήμην απόφαση, της απόφασης της ΕΚΤ της 12ης Ιουνίου 2019.
2) Καταδικάζει την ΕΚΤ στα δικαστικά έξοδα.
(1)
ΕΕ C 328 της 30.9.2019.
Απόφαση του Γενικού Δικαστηρίου της 28ης Σεπτεμβρίου 2022 — LAICO κατά Επιτροπής (Υπόθεση T-627/20) (1) (Κοινή εξωτερική πολιτική και πολιτική ασφάλειας – Περιοριστικά μέτρα ληφθέντα λόγω της κατάστασης στη Λιβύη – Δέσμευση κεφαλαίων – Κατάλογος των προσώπων, οντοτήτων και οργανισμών κατά των οποίων ισχύει η δέσμευση κεφαλαίων και οικονομικών πόρων – Διατήρηση της επωνυμίας της προσφεύγουσας στον κατάλογο – Πλάνη εκτιμήσεως) (2022/C 463/32) Γλώσσα διαδικασίας: η αγγλική Διάδικοι Προσφεύγουσα: Libyan African Investment Company (LAICO) (Τρίπολη, Λιβύη) (εκπρόσωποι: A. Bahrami και N. Κορογιαννάκης, δικηγόροι) Καθού: Συμβούλιο της Ευρωπαϊκής Ένωσης (εκπρόσωποι: M.-C. Cadilhac και V. Piessevaux)
Αντικείμενο Με την προσφυγή που άσκησε βάσει του άρθρου 263 ΣΛΕΕ, η προσφεύγουσα ζητεί την ακύρωση, αφενός, της εκτελεστικής αποφάσεως (ΚΕΠΠΑ) 2020/1137 του Συμβουλίου, της 30ής Ιουλίου 2020, για την εφαρμογή της απόφασης (ΚΕΠΠΑ) 2015/1333 σχετικά με περιοριστικά μέτρα λόγω της κατάστασης στη Λιβύη (ΕΕ 2020, L 247, σ.
40) και της αποφάσεως (ΚΕΠΠΑ) 2021/1251 του Συμβουλίου, της 29ης Ιουλίου 2021, για την τροποποίηση της απόφασης (ΚΕΠΠΑ) 2015/1333 σχετικά με περιοριστικά μέτρα λόγω της κατάστασης στη Λιβύη (ΕΕ 2021, L 272, σ.
71), καθόσον διατηρούν την επωνυμία της προσφεύγουσας στον κατάλογο οντοτήτων που παρατίθεται στο παράρτημα IV της αποφάσεως (ΚΕΠΠΑ) 2015/1333 του Συμβουλίου, της 31ης Ιουλίου 2015, σχετικά με περιοριστικά μέτρα λόγω της κατάστασης στη Λιβύη και την κατάργηση της απόφασης 2011/137/ΚΕΠΠΑ (ΕΕ 2015, L 206, σ.
34) και, αφετέρου, του εκτελεστικού κανονισμού (ΕE) 2020/1130 του Συμβουλίου, της 30ής Ιουλίου 2020, για την εφαρμογή του άρθρου 21, παράγραφος 2, του κανονισμού (ΕΕ) 2016/44 σχετικά με περιοριστικά μέτρα λόγω της κατάστασης στη Λιβύη (ΕΕ 2020, L 247, σ.
14) και του εκτελεστικού κανονισμού (ΕE) 2021/1241 του Συμβουλίου, της 29ης Ιουλίου 2021, για την εφαρμογή του άρθρου 21, παράγραφος 2, του κανονισμού (ΕΕ) 2016/44 σχετικά με περιοριστικά μέτρα λόγω της κατάστασης στη Λιβύη και για την κατάργηση του κανονισμού (ΕE) αριθ.
204/2011 (ΕΕ 2021, L 272, σ.
1), καθόσον διατηρούν την επωνυμία της προσφεύγουσας στον κατάλογο οντοτήτων που παρατίθεται στο παράρτημα III του κανονισμού (ΕΕ) 2016/44 του Συμβουλίου, της 18ης Ιανουαρίου 2016, σχετικά με περιοριστικά μέτρα λόγω της κατάστασης στη Λιβύη και για την κατάργηση του κανονισμού (EE) αριθ.
204/2011 (ΕΕ 2016, L 12, σ. 1).
Διατακτικό Το Γενικό Δικαστήριο αποφασίζει: 1) Ακυρώνει την εκτελεστική απόφαση (ΚΕΠΠΑ) 2020/1137 του Συμβουλίου, της 30ής Ιουλίου 2020, για την εφαρμογή της απόφασης (ΚΕΠΠΑ) 2015/1333 σχετικά με περιοριστικά μέτρα λόγω της κατάστασης στη Λιβύη, και την απόφαση (ΚΕΠΠΑ) 2021/1251 του Συμβουλίου, της 29ης Ιουλίου 2021, για την τροποποίηση της απόφασης (ΚΕΠΠΑ) 2015/1333 σχετικά με περιοριστικά μέτρα λόγω της κατάστασης στη Λιβύη, κατά το μέρος που διατηρούν την επωνυμία της Libyan African Investment Company (LAICO) στον κατάλογο οντοτήτων που παρατίθεται στο παράρτημα IV της απόφασης (ΚΕΠΠΑ) 2015/1333 του Συμβουλίου, της 31ης Ιουλίου 2015, σχετικά με περιοριστικά μέτρα λόγω της κατάστασης στη Λιβύη και την κατάργηση της απόφασης 2011/137/ΚΕΠΠΑ.